*Tämä artikkeli käsittelee toimittajaa. Toinen Pekka Seppänen tunnetaan rikollisena.*

**Pekka Markku Antero Seppänen** (s. 15. syyskuuta 1960 Helsinki) on suomalainen toimittaja, kirjoittaja, johtaja sekä johtamis- ja viestintävalmentaja, joka on työskennellyt muun muassa *Talouselämän* päätoimittajana.

Ura
---

Seppänen valmistui ylioppilaaksi 1979 ja valtiotieteen kandidaatiksi 1984 Helsingin yliopistosta. Hän toimi tiedottajana ja tiedotuspäällikkönä Finn-Stroi Oy:ssä 1985–1988. Vuosina 1988–2010 Seppänen oli *Talouselämä*-lehden toimittaja ja 2000–2010 päätoimittaja. Hän toimi päätoimittajana ollessaan myös Talentumin johto- ja hallitustehtävissä.

Vuonna 2013 Seppänen kutsuttiin Gummerus Kustannus Oy:n hallituksen puheenjohtajaksi. Hän on toiminut myös klassisen musiikin levy-yhtiön Ondine Oy:n hallituksen puheenjohtajana 2005–2009. Hän on toiminut myös Patricia Seppälän säätiön ja Pro Operan hallituksissa.

Seppänen kirjoittaa kolumneja Ylelle. Seppänen on aiemmin kirjoittanut *Helsingin Sanomiin* johtamista ja työelämää käsitteleviä kolumneja. *Ilta-Sanomissa* hänen kolumniensa aiheita olivat talous, yhteiskunta, kulttuuri ja urheilu. 

Vuodesta 2007 lähtien hän on ollut yksi *Pyöreä pöytä* -keskusteluohjelman panelisteista.

Seppänen on myös harrastelijamuusikko ja sarjakuvakäsikirjoittaja. Seppänen oli vuosina 1980–1982 Vaaralliset lelut -yhtyeen basisti ja kosketinsoittaja ja on soittanut myöhemmin Åttopojat-yhtyeessä sekä Nyrok Dolls-yhtyeessä. Käsikirjoittajana hän tehnyt vuodesta 1978 lähtien sarjakuvia *Me Muut, Radio Otto* ja *Teuvo Lyly* sekä pilapiirrosta *Pomo & Väisänen* (piirtäjinä Pertti "Häm" Hämäläinen ja Jari Pantzar). Lisäksi hän on tehnyt käsikirjoituksia muun muassa Mauri Kunnakselle, Matti Remekselle ja Juba Tuomolalle.*lähde?*

Keväällä 2011 Seppänen osallistui kilpailijana Yle TV1:n *Maestro – tikusta asiaa* -sarjaan, jossa julkisuuden henkilöt opettelivat johtamaan orkesteria.

### Tunnustuksia

Seppänen sai Aikakauslehtien Päätoimittajat ry:n Julius-palkinnon 2005 ja Bonnierin Suuren journalistipalkinnon vuoden journalistina 2006. Hänelle myönnettiin vuonna 2009 ensimmäinen Mikko Pohtolan lehdistöpalkinto, joka myönnetään mielipidevaikuttajalle, joka on käyttänyt suomen kieltä esimerkillisesti tai edistänyt merkittävästi tätä päämäärää. Vuonna 2006 mediavaikuttajat äänestivät hänet Suomen parhaaksi päätoimittajaksi ja sisältöjohtajaksi.*lähde?*

Yksityiselämä
-------------

Pekka Seppäsen isä oli sosiologi Paavo Seppänen. Hänen veljensä on kirjailija, lääkäri ja tv-juontaja Juhani Seppänen.

Teokset
-------

* *Parhaat kolumnit: epävirallinen totuus 2000-luvusta*. Helsinki: Talentum, 2008. ISBN 978-952-14-1343-8.
* Markku Kuisma & Pekka Seppänen: *Suomen pahimmat bisnesmokat – tarinoita huippujohtamisesta*. Helsinki: Siltala, 2015. ISBN 978-952-234-291-1.
* *Nyman*. Romaani. Helsinki: Otava, 2018. ISBN 978-951-1-31637-4.

Lähteet
-------

1. 1 2 3 4 5  Paavilainen, Ulla (päätoim.): *Kuka kukin on 2015*, s. 841. Otava, 2014.
2. 1 2 3 4  Lehtonen, Veli-Pekka: Kuka: Pekka Seppänen *HS.fi*.  14.9.2010. Viitattu 8.11.2021.
3. ↑  Kallionpää, Katri: Hän, joka osaa kehua itseään.  *Helsingin Sanomat*, 14.9.2010, s. C4. Artikkelin verkkoversio.
4. 1 2  Marttinen, Manu: Valoa kirjoittajille. (Arkistoitu sivu) *Journalisti*, 17.12.2009, nro 22, s. 12–13. Artikkelin verkkoversio. Viitattu 8.11.2021.
5. ↑  Pekka Seppänen Gummeruksen hallituksen johtoon *TS.fi*.  24.4.2013. Viitattu 8.11.2021.
6. ↑  Pekka Seppänen *Yle Uutiset*. Viitattu 19.11.2019.
7. ↑  Pyöreän pöydän historiaa *yle.fi*. Viitattu 16.4.2024.
8. ↑  Keikat 2023 Ravintola Poppari. Viitattu 16.4.2024.
9. ↑  Tässä tulevat tv:n kapellimestarikilpailun tähdet *Iltalehti.fi*.  22.2.2011. Viitattu 8.11.2021.
10. ↑  Mikko Pohtolan lehdistöpalkinto Talouselämän Pekka Seppäselle *Mediaviikko*.  2.10.2009. Viitattu 8.11.2021.
11. ↑  Kolsi, Eeva-Kaarina: Kirjailijaveljekset Pekka ja Juhani Seppänen oppivat vanhemmiltaan sanomaan suorat sanat: "Ilmapiiri oli vapaa" *Ilta-Sanomat*.  28.1.2018. Viitattu 14.1.2019.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |
|  |
| Henkilöt | 
* Yle

 |

 |